****

**REPUBLIKA HRVATSKA**

**BRODSKO-POSAVSKA ŽUPANIJA**

**OPĆINA BEBRINA**

**OPĆINSKO VIJEĆE**

**OIB: 52630455645**

**Bebrina 81, 35254 Bebrina**

KLASA:021-05/18-01/18

URBROJ: 2178/02-03-18-1

Bebrina, 26. ožujak 2018. godine

Temeljem članka 32. Statuta Općine Bebrina („Službeni vjesnik Brodsko-posavske županije“ broj 02/2018) Općinsko vijeće općine Bebrina na svojoj 9. sjednici održanoj dana 26. ožujka 2018. godine donosi

**Odluku o izmjeni Odluke** **o davanju na privremeno o povremeno korištenje poslovnog prostora u objektima u vlasništvu Općine Bebrina**

**Članak 1.**

1. U Odluci o o davanju na privremeno o povremeno korištenje poslovnog prostora u objektima u vlasništvu Općine Bebrina u *članaku 4.* briše se *stavak 2.* koji glasi:

„Iznimno od stavka 1. ovog članka poslovni prostor može se dati na privremeno korištenje mjesnim odborima kao oblicima mjesne samouprave, a radi ostvarivanja neposrednog sudjelovanja građana u lokalnim poslovima.“

*Članak 4*. glasi:

Poslovni prostor daje se na privremeno i povremeno korištenje pravnoj osobi, dok se fizičkim osobama poslovni prostor daje na povremeno korištenje (u daljnjem tekstu: Korisnik) na temelju podnesenog zahtjeva.

 Zahtjev za davanje na privremeno ili povremeno korištenje poslovnog prostora Korisnik podnosi Jedinstvenom upravnom odjelu općine Bebrina u pismenom obliku najkasnije 5 radnih dana prije održavanja aktivnosti.

Iznimno, poslovni prostor iz članka 13. ove Odluke izdaje se po nastanku potrebe, prema redu zaprimanja zahtjeva.

Zahtjev iz stavka 2. ovoga članka obavezno sadrži:

* podatke o Korisniku,
* podatke o poslovnom prostoru za koji se podnosi zahtjev za privremeno ili povremeno korištenje,
* naznaku aktivnosti, odnosno namjenu za koju se želi koristiti poslovni prostor,
* vremensko razdoblje, donosno dužinu trajanja privremenog odnosno povremenog korištenja poslovnog prostora.

 Zahtjev se podnosi na obrascu čiji izgled i sadržaj utvrđuje Jedinstveni upravni odjel Općine Bebrina.

 Iznimno od prethodno navedenih odredaba ovog članka, namjera korištenja prostora u smislu rezervacije određenog poslovnog prostora iz čanka 2. ove Odluke može se iskazati potpisivanjem Izjave o namjeri korištenja prostora (u daljenjm tekstu: Izjava).

 Po potpisu Izjave, Korisnik se obvezuje na žiro račun Općine uplatiti iznos od 30 % ukupnog iznosa naknade predviđene ovom odlukom za privremeno ili povremeno korištenje.

**Članak 2.**

1. Ostali članci Odluke ostaju nepromijenjeni.

**Članak 3.**

1. Ova Odluka stupa na snagu osam dana od dana objave u Službenom vjesniku Brodsko-posavske županije.

**OPĆINSKO VIJEĆE OPĆINE BEBRINA**

 **Predsjednik Općinskog vijeća**

**Mijo Belegić, ing**.

Dostaviti:

1. Dosje sjednica
2. Službeni vjesnik Brodsko-posavske županije
3. Pismohrana.